3. HALÁSZAT

(1) 31994 R 1626: A Tanács 1994.6.27-i 1626/94/EK rendelete a Földközi-tenger halászati erőforrásainak védelmére irányuló bizonyos technikai intézkedések megállapításáról (HL L 171. szám, 1994.7.6., 1. o.), az alábbi módosításokkal:

- 31996 R 1075: A Tanács 1996.6.10-i 1075/96/EK rendelete (HL L 142. szám, 1996.6.15., 1. o.),

- 31998 R 0782: A Tanács 1998.4.7-i 782/98/EK rendelete (HL L 113. szám, 1998.4.15., 6. o.),

- 31999 R 1448: A Tanács 1999.6.24-i 1448/1999/EK rendelete (HL L 167. szám, 1999.7.2., 7. o.),

- 32000 R 0812: A Tanács 2000.4.17-i 812/2000/EK rendelete (HL L 100. szám, 2000.4.20., 3. o.),

- 32000 R 2550: A Tanács 2000.11.17-i 2550/2000/EK rendelete (HL L 292. szám, 2000.11.21., 7. o.),

- 32001 R 0973: A Tanács 2001.5.14-i 973/2001/EK rendelete (HL L 137. szám, 2001.5.19., 1. o.).

A Tanács Málta csatlakozásának időpontját megelőzően, a Máltára vonatkozó védelmi intézkedések elfogadása érdekében módosítja az 1626/94/EK rendeletet, az alábbi irányvonalaknak megfelelően:

- a 25 mérföldes gazdálkodási övezetben a halászatot — az alábbi kivételektől eltekintve — a kisipari jellegű partmenti halászatra, vagyis az olyan 12 méternél rövidebb összhosszúságú halászhajókra kell korlátozni, amelyek nem használnak motorerővel vontatott halászfelszereléseket. A 12 méternél rövidebb halászhajók összes halászati erőkifejtése nem haladhatja meg a korábbi évek szintjét;

- ugyanakkor a 25 mérföldes gazdálkodási övezeten belül bizonyos vonóhálós területeken a legfeljebb 24 méter összhosszúságú vonóhálós halászhajók is halászhatnak. A vonóhálós halászhajók motorteljesítményben (kW) mért teljes halászati kapacitása a 25 mérföldes gazdálkodási övezetben nem haladhatja meg a 2000-2001. években tapasztalt szintet, a 200 méternél sekélyebb vízben halászó egyes vonóhálós halászhajók motorteljesítménye pedig nem haladhatja meg a 185 kW-ot (250 LE). E határértékek az új megalapozott tudományos eredmények fényében, az illetékes tudományos testületek ajánlásainak megfelelően felülvizsgálhatóak.

- A lampuki (Coryphaena hippurus — aranymakrahal) halászatában részt vevő halászhajók száma nem haladhatja meg a 130-at. Az általában augusztustól decemberig tartó halászati időszakra a FAD (halak csoportosulásának mesterséges előidézésére kialakított búvóhely) elosztásának és elhelyezésének valamennyi közösségi halász számára megkülönböztetésmentesen nyitva kell állnia, a nem máltai halászok számára azonban csak a 12 mérföldes övezeten kívül;

- Valamennyi, a 25 mérföldes gazdálkodási övezeten belüli halászat folytatására jogosult 12 métert meghaladó összhosszúságú, fenékhálóval felszerelt hajóról, "lampara" erszényes kerítőhálóval felszerelt halászhajóról, lampuki-ra halászó FAD-dal felszerelt halászhajóról és tonhalra valamint egyéb vándorhalfajokra halászó, mélytengeri erszényes kerítőhálóval felszerelt halászhajóról lista készül. A halászati erőkifejtés növekedésének minden esetben biztosítani kell az övezet fenntartható védelmét.

A fenti lista összeállítására, a halászatierőkifejtés-ellenőrző rendszerre, és amennyiben szükséges, a 25 mérföldes övezeten belüli lampuki-halászatra vonatkozó részletes szabályokat a halászat és akvakultúra közösségi rendszerének létrehozásáról szóló 3760/92/EGK [1] tanácsi rendelet 18. cikkében meghatározott eljárásnak megfelelően kell elfogadni. A hatékony ellenőrzési módszereket a közösségi vívmányokkal összhangban kell megállapítani.

A fenti halászati erőkifejtés-gazdálkodási rendszer feltételeit, az állományok védelmére kifejtett hatásuk értékelése érdekében, Málta csatlakozásakor az új megalapozott tudományos eredmények fényében, az illetékes tudományos testületek ajánlásainak megfelelően felül kell vizsgálni.

Málta csatlakozásakor a különböző halászeszközök közötti esetleges ütközéseket és csökkentésük lehetséges módjainak kérdését közösségi szinten kell kezelni.

A halászati erőforrások védelmére vonatkozó bizonyos technikai intézkedések megállapításáról szóló 894/97/EK rendelet módosításáról szóló 1239/98/EK [2] tanácsi rendelettel összhangban, a 25 mérföldes gazdálkodási övezeten belül tilos húzóhálókat használni.

Ezeket a védelmi intézkedéseket megkülönböztetésmentesen és a 25 mérföldes gazdálkodási övezet egészén alkalmazni kell.

A fenti megoldás nem érinti a másodlagos joganyag fejlődését ezen a területen.

(2) 31998 R 0088: A Tanács 1997. december 18-i 88/98/EK rendelete a Balti-tenger, a Bæltek és az Øresund vizei halászati erőforrásainak védelme érdekében bizonyos technikai intézkedések megállapításáról (HL L 9. szám, 1998.1.15., 1. o.), az alábbi módosítással:

- 31998 R 1520: A Tanács 1998.7.13-i 1520/98/EK rendelete (HL L 201. szám, 1998.7.17., 1. o.).

A Tanács a csatlakozás időpontját megelőzően a szükséges védelmi intézkedések elfogadása érdekében módosítja a 88/98/EK rendeletet az alábbi iránymutatásoknak megfelelően:

- a Rigai-öbölben halászat folytatására engedéllyel rendelkező halászhajók motorteljesítménye nem haladhatja meg a 221 kW-tot;

- a Rigai-öbölben halászat folytatására engedéllyel rendelkező halászhajókról lista készül, annak érdekében, hogy a motorteljesítményben (kW) mért teljes halászati kapacitás ne haladja meg a Rigai-öbölben a 2000-2001-es években mért szintet.

A Rigai-öböl esetében alkalmazandó lista összeállítására és a halászatierőkifejtés-ellenőrző rendszerre vonatkozó részletes szabályokat a halászat és akvakultúra közösségi rendszerének létrehozásáról szóló 3760/92/EGK tanácsi rendelet [3] 18. cikkében meghatározott eljárással összhangban kell elfogadni.

Ezeket a védelem érdekében elfogadott technikai intézkedéseket megkülönböztetésmentesen és a Rigai-öböl egész területén alkalmazni kell.

A fenti megoldás nem érinti a másodlagos joganyag fejlődését ezen a területen.

[1] HL L 389. szám, 1992.12.31., 1. o.

[2] HL L 171. szám, 1998.6.17., 1. o.

[3] HL L 389. szám, 1992.12.31., 1. o.

--------------------------------------------------